Balti areaali keeled

Balti areaali keeled on katustermin, millega tähistatakse Balti piirkonnas ja Soome lahe lõunakaldal kõneldavaid keeli. Sinna hulka kuuluvad eesti, läti, leedu ja liivi keel.Klaas-Lang, Birute ja Norvik, Miina. (2014). Balti areaali tüpoloogilisi sarnasusi morfosüntaksi valdkonnas. − Keel ja Kirjandus, 8, 9, lk 590−608.

 Nime päritolu 
Balti piirkonna nime päritolu peegeldab mõnes mõttes Läänemerd ümbritsevate alade keelelist mitmekesisust.Koptjevskaja-Tamm, Maria ja Wälchli, Bernhard. (2001). The Circum-Baltic languages: An areal-typological approach. − Östen Dahl ja Maria Koptjevskaja-Tamm (toim), The Circum-Baltic Languages. Grammar and Typology (2. vlj) (lk 615−750). Amsterdam, Philadelphia: Benjamins. 11. sajandist pärineb üleskirjutis, mille kohaselt Balti mere (ehk Läänemere) nimi tuleneb selle kujust – in modum balteilongo (eesti keeles 'pika vöö moodi'). Üleskirjutise autoriks oli Hamburgi päritolu Adam von Bremen. Selle alusel on järeldatud, et sõna balti on tulnud saksakeelsest sõnast bælte (eesti keeles 'vöö').Endzelīns, Jānis (1971–1982). Darbu Izlase. I–IV. Rīga: LU Latviešu valodas institūts.Dini, Pietro U. (1997). Le lingue baltiche. Firenze: La Nuova Italia.

Balti mõiste pakuti esmakordselt välja 19. sajandilNesselmann, Georg H. F. (1845). Die Sprache der alten Preussen an ihren Überresten erläutert. Berlin: Reimer., sellele eelnevalt oli indoeurooplaste poolne viitamine ebamäärane – üldistavalt võidi tervet piirkonda või piirkonnas kõneldavaid keeli liigitada tervikuna Läti või Leedu alla. 

Mõistena tuli see aga kasutusele üpris hiljuti, seda tõendavad Läänemere nime varieeruvused teistes keeltes. Näiteks vene keeles kutsuti Läänemerd varem kui More Varjažskoe (Море Варяжское), milles Varjažs tähendas viikingit; tänapäeval öeldakse aga Baltiskoe More (Балтийское море). Varasem nimi viitas asjaolule, et Läänemerel liikusid kunagi ringi Skandinaavias elavad viikingid. 

Läti keeles tekkis tänapäeval kasutatav nimi – Baltijas Jūra – 19. sajandil. Enne seda tulenes nimi Läänemere suurusest. Kui Riia laht oli Mazā Jūra (eesti keeles 'väike meri'), siis Läänemeri oli Lielā Jūra (eesti keeles 'suur meri'). Skandinaavias, Eestis ja Saksamaal kasutatavad nimed viitavad veekogu asukohale piirkonna suhtes. Eesti mõttes paikneb veekogu läänes ja sellest tuleneb ka nimi Läänemeri; Skandinaavias ja Saksamaal on olukord vastupidine ja Läänemert nimetatakse hoopis Idamereks (saksa keeles Ostsee, rootsi keeles Östersjö ja soome keeles Itämeri).

 Balti areaali kujunemine 
Balti piirkonnas kõneldavate keelte geneetilise suguluse uurijad on järeldanud, et Läänemeres leidis aset kontakt kahe suure keelkonna – indo-euroopa ja uraali – vahel. Nimetatud keelerühmade vahelised tekkisid kontaktid tekkisid peamiselt kahel põhjusel:

 Etniliste gruppide mobiilsus – piirkonnas toimus ulatuslik migratsioon erinevate rahvusgruppidega;
 Piirkonnas valitsev kakskeelsus – seda tõendavad näiteks mitmed balti ja saksa laensõnad soome keeles.Larsson, Lars-Gunnar. (2001). Baltic influence on Finnic languages. − Östen Dahl ja Maria Koptjevskaja-Tamm (toim), The Circum-Baltic Languages. Grammar and Typology (2. vlj) (lk 227−252). Amsterdam, Philadelphia: Benjamins.Laakso, Johanna. (2001). The Finnic languages. − Östen Dahl ja Maria Koptjevskaja-Tamm (toim), The Circum-Baltic Languages. Grammar and Typology (2. vlj) (lk 179−212). Amsterdam, Philadelphia: Benjamins.

 Eelkeel 
Mitmete uuringute läbiviimisel on korduvaks raskuseks kujunenud võimalikult algse keelendi rekonstrueerimine, sest pole piisavalt palju tõendavat materjali, mis pärineks väga kaugest ajast (kõige varasemad teadaolevad kirjapanekud tehti 11. sajandil). Kõige varasem piirkonna elanik pärines viimase jääaja perioodist; on ka spekuleeritud, et keelekontaktid kahe grupi vahel leidsid aset vähemalt 2000 aastat e.Kr.

 18. ja 19. sajand 
Vaadates, milline oli slaavi keelte (eelkõige vene keele) mõju 18. ja 19. sajandil, ilmnevad märkimisväärsed erinevused Soome ja Baltimaade vahel. Soomes mõjus venestamine seal kõneldavatele vähemuskeeltele laastavalt ning tänaseks on mitmed neist kas juba väljasurnud või väljasuremise äärel. Baltimaades kadus venestamise mõjul saksa keele kesksus, mis oli varasemal perioodil suureks probleemiks. 19. sajandi teises pooles toimus Balti riikide keelemaastikul oluline pööre: ärkamiseaeg. Keeled standardiseeriti, tehti kokkuleppeid kirjakeele kujus, sõnavara rikastati uute sõnadega – toimus keeleplaneerimine, mis oli eriti ilmne just eesti keeles. Leedus, Lätis ja Eestis oli sajandi lõpuks oma põliskeele tähtsus markantselt tõusnud.

 20. sajand 
20. sajandil muutus piirkonna keeleline koosseis. Teise maailmasõja järel muutus osade keelte kasutus olematuks, näiteks Eestis kõneldud rootsi keelevariandi puhul. Nõukogude Liidu algusega kasvas vene keele staatus ja selle mõju Balti riikide keeltele, seda tõendab näiteks mitmetes piirkonna linnades elav venekeelne kõnelejaskond.

 21. sajand 
Lingua franca positsioon on Balti riikide piirkonnas tänaseks muutunud. Varem, poliitilistel tagajärgedel, domineeris Ida-Euroopas vene keel. Paralleelselt kasvas Baltimaadest lääne pool inglise keele tähtsus. Tänapäevaks on inglise keel võtnud lingua franca staatuse üle terve maailma, eriti just noorte inimeste seas.Praakli, Kristiina ja Koreinik, Kadri. (2020). Keelemuutus vs. sotsiolingvistiline muutus: eesti keele sotsioperioodid re-revisited. – Keel ja Kirjandus, 11, 915−934.

 Balti areaali keelte võrdlus 
Balti areaali keelte vahel esineb grammatilisel tasandil nii sarnasusi kui erinevusi, näiteks käändesüsteemis.

 Subjekt 
Eesti ja leedu keeles väljendatakse subjekti (ka täissubjekti) nominatiivi käändega:
 Vesi     on  kaevus. 
 Šuliny       vanduo. 
 kaev:LOC     vesi.NOM
Osasubjekti väljendatakse kummaski keeles erinevalt – leedu keeles genitiivi ja eesti keeles partitiivi käändega: 
 Kaevus     on     vett. 
 Šuliny     yra    vandens. 
 kaev:LOC   ole.3  vesi:GEN
Soome keeles väljendatakse täis- ja osasubjekti sarnaselt eesti keelega nominatiivi ja partitiivi kaudu. Liivi keelest ammendav info subjekti kohta puudub, sest seda pole piisavalt põhjalikult uuritud.

Vene keel sarnaneb leedu keelega, sest osasubjekti väljendatakse genitiivi käändega:
 Hleba       net     na     stole. 
 Leib:GEN    NEG     PREP   laud: PREPL 
 "Leiba ei ole laual."

 Objekt 
Juhul, kui tegevus ja objekt on piiritletud, siis kasutatakse täisobjekti väljendamiseks eesti keeles genitiivi ja leedu keeles akusatiivi käänet:
 Poiss       kirjutas               luuletuse.
 Vaikynas    parašé                 eilérašti. 
 poiss.NOM   PREF:kirjuta:PST.3     luuletus:ACC
Liivi keeles saab täisobjekti väljendada genitiivi käädega:
 Ta     mīž          entš  laps      järā.
 tema   müü:PST.3SG  oma   laps.GEN  ära 
 "Ta müüs enda lapse ära."
Osaobjekti väljendatakse eesti keeles partitiivi ja leedu keeles genitiivi käändega, need käändevalikud kehtivad ka eituse korral:
 Lapsed       jõid        piima. 
 Vaikai       géré        pieno. 
 laps:PL.NOM  joo:PST.3   piim:GEN

 Viited 

Kategooria:Keeleteadus